
Uznesenie Okresný súd Bardejov v exekučnej veci na návrh oprávneného: A. B. C., D., so sídlom E. XXXX/XXX, XXX XX F., IČO: XX XXX XXX, proti povinnému: neb. G. G., nar. XX.XX.XXXX, naposledy bytom F. XX, XXX XX H., zomr.: XX.XX.XXXX, o vymoženie 477,27 EUR s príslušenstvom, takto rozhodol: I. Exekúciu z a s t a v u j e. II. Súdnemu exekútorovi JUDr. Hildegarde Laclavíkovej, Exekútorský úrad so sídlom Slovenská 52, 080 01 Prešov, trovy exekúcie n e p r i z n á v a. odôvodnenie: 1. Doručením návrhu na vykonanie exekúcie súdnemu exekútorovi sa dňa 05.09.2016 začalo exekučné konanie proti povinnej za účelom vymoženia pohľadávky oprávneného, a to na základe exekučného titulu, ktorým v tomto prípade bol rozsudok Okresného súdu Bardejov č.k. 5C/279/2015-53 zo dňa 23.02.2016. 2. Dňa 26.09.2016 bolo Okresným súdom Bardejov vydané poverenie č. 5701 081852, ktorým súd poveril súdneho exekútora JUDr. Hildegardu Laclavíkovú vykonaním exekúcie. 3. Súd vlastnou činnosťou zistil, že povinná G. G., nar. XX.XX.XXXX dňa XX.XX.XXXX zomrela. Z uznesenia o dedičstve vydaného Mgr. Jurajom Hamarom - notárom ako súdnym komisárom č.k. 3D/147/2024-53, Dnot 370/2024 zo dňa 14.03.2025 vyplýva, že konanie o dedičstve po povinnej G. G. bolo podľa § 187 ods. 1 Civilného mimosporového poriadku zastavené z dôvodu, že povinná nezanechala žiaden majetok. 4. Podľa ustanovenia § 243h odsek 1 zákona č. 233/1995 Z.z. o súdnych exekútoroch a exekučnej činnosti /Exekučný poriadok/ a o zmene a doplnení ďalších zákonov, ak tento zákon v § 243i až 243k neustanovuje inak, exekučné konania začaté pred 1. aprílom 2017 sa dokončia podľa predpisov účinných do 31. marca 2017. Pravidlá pre prideľovanie vecí exekútorom podľa § 55 ods. 4 a 5 sa použijú len s ohľadom na veci pridelené podľa predpisov účinných po 1. apríli 2017. 5. Podľa § 57 ods. 1 písm. h) Exekučného poriadku súd exekúciu zastaví, ak majetok povinného nestačí ani na úhradu trov exekúcie. 6. Podľa § 58 ods. 1 Exekučného poriadku, exekúciu súd zastaví na návrh alebo aj bez návrhu. 7. V danom prípade bolo vlastnou činnosťou súdu, najmä z uznesenia Okresného súdu Bardejov zo dňa 14.03.2025 č.k. 3D/147/2024-53, Dnot 370/2024, ktoré vydal notár G. I. A. ako súdny komisár vyplýva, že konanie o dedičstve bolo zastavené z dôvodu, že poručiteľka ako povinná nezanechala žiaden majetok. Z tohto dôvodu rozhodol súd tak, ako je to uvedené vo výrokovej časti tohto uznesenia, a teda exekúciu
zastavil v zmysle § 57 ods. 1 písm. h) Exekučného poriadku z dôvodu, že majetok povinného nestačí ani na úhradu trov exekúcie. 8. Podľa §200 ods. 5 Exekučného poriadku ak súd rozhodne o zastavení exekúcie, rozhodne aj o tom, kto a v akej výške platí trovy exekúcie. 9. Podľa § 196 Exekučného poriadku za výkon exekučnej činnosti podľa tohto zákona patrí exekútorovi odmena, náhrada hotových výdavkov a náhrada za stratu času. Ak je exekútor platiteľom dane z pridanej hodnoty podľa osobitného zákona, zvyšuje sa jeho odmena a náhrady určené podľa tohto zákona o daň z pridanej hodnoty. 10. Podľa §200 ods. 1 Exekučného poriadku trovami exekúcie sú odmena exekútora, náhrada hotových výdavkov a náhrada za stratu času pri vykonaní exekúcie (§ 196). Oprávnený a exekútor majú nárok na náhradu trov potrebných na účelné vymáhanie nároku. Povinný má nárok na náhradu trov, ktoré mu vznikli v súvislosti so vznesenými námietkami proti exekúcii, ak sa námietkam vyhovelo (§ 50). 11. Súdna exekútorka JUDr. Hildegarda Laclavíková bola výzvou zo dňa 10.04.2025 súdom vyzvaná na oznámenie, či si uplatňuje trovy exekúcie a na predloženie exekučného spisu s poučením, že ak tak v súdom určenej lehote neurobí, bude mať súd za to, že si trovy exekúcie neuplatňuje a nebudú jej priznané. Súdna exekútorka JUDr. Hildegarda Laclavíková v súdom určenej lehote a napokon ani do dnešného dňa na túto výzvu nereagovala a vyčíslenie trov exekúcie ako ani exekučný spis súdu nepredložila, preto je za daného stavu súd toho názoru, že súdna exekútorka si trovy exekúcie neuplatňuje, a z toho dôvodu rozhodol tak, ako je to uvedené vo výrokovej časti tohto uznesenia a súdnemu exekútorovi JUDr. Hildegarde Laclavíkovej trovy exekúcie nepriznal. Poučenie: Proti výroku o zastavení exekúcie je prípustné odvolanie (§357 CSP). Proti výroku o trovách exekúcie odvolanie nie je prípustné. Odvolanie len proti odôvodneniu rozhodnutia nie je prípustné (§358 CSP). Odvolanie môže podať strana, v ktorej neprospech bolo rozhodnutie vydané (§359 CSP). Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§362 ods. 1 CSP). V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (§363 CSP). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania (§364 CSP).

Zdroj: KAUZIS.SK – https://www.kauzis.sk/judikatura/r/ECLI:SK:OSBJ:2025:8216205181.2 (dáta aktuálne k 10. 11. 2026). Záväzné je znenie zverejnené súdom.




